  Майя Бывальцева Кам но Буй шуръёс вамен выж вылтӥ потон понна дун тырон пунктъёс 90 процентлы дась. Журналистъёслы со сярысь вераз Удмуртиысь транспортъя но сюрес возёсъя министр Виктор Вахромеев. «Соослэн 90 процентлы дась ни (выж вылтӥ потон понна дун тырон пунктъёс — ред.). Та дыре коньдон тырон ужпумез, пунэмъёсты берыктон сэрттӥське-пертчиське… Выль арозь лэзьыны кулэ», — вераз удысэтлэн кивалтӥсез. Вахромеев верамъя, ужан мынон-ветлонэз усьтон азьын объектъёс кӧня ке ӧриосын соглаштэмын. «Али объект солэн (валтӥсь подрядчиклэн — ред.) асъетаз, со кузёяське. Мынон-ветлонэз кышкыттэмлыко карон понна кулэ луись вань тӥрлыкъёс пуктэмын», — вераз министр. Тодэ вайытом, Кам но Буй шуръёс вамен выжъёс вылтӥ ужан мынон-ветлон усьтэмын 4-тӥ шуркынмонэ. Тегъёс: Мерлык Авто Камбарка Кама Удмуртия ВикторВахромеев лэсьтськон  